Market Timing P.M. – บล.กสิกรไทย
Support : 1595, 1585 Resistance : 1605, 1615 SET เคลื่อ …
18 พ.ย. 2562

Support : 1595, 1585
Resistance : 1605, 1615
SET เคลื่อนไหวอยู่ระหว่าง 1596-1606 ขณะที่ ปิดตลาดในช่วงเช้าอยู่ที่ระดับ 1604.79 จุด เพิ่มขึ้น 2.12 จุด หรือ +0.13% ด้วยมูลค่าซื้อขายรวม 2.00 หมื่นล้านบาท
เช้านี้ SET แกว่งตัวในกรอบแคบ โดยยังไม่หลุดระดับแนวรองรับบริเวณ 1595 และเกิดการเด้งตัววกกลับ ในขณะที่ด้านสัญญาณของ RSI ระดับชั่วโมง ยกตัวขึ้นจากโซนต่ำ สร้างโอกาสที่ SET จะสามารถยกตัวขึ้นได้บ้าง โดยบ่ายนี้ประเมิน SET อาจมีการแกว่งตัวขึ้น และมีโอกาสที่จะข้ามผ่านแนวต้านบริเวณ 1605 ได้ โดยมีระดับแนวต้านถัดไปที่บริเวณ 1615 ขณะที่ด้านแนวรองรับยังคงอยู่ที่บริเวณ 1595 และ 1585 ตามลำดับ
IVL ระดับชั่วโมง หลังจากที่ราคาได้ยกตัวขึ้นมาแถว 33.75 ก็ได้มีการอ่อนแรงลงตามช่องขนานกดตัวมาทำจุดต่ำที่บริเวณ 29.75 จากนั้นจึงยกตัวขึ้นข้ามผ่านขอบบนของช่องขนาน พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 33.5 และ 35.5 ขณะที่ใช้การถอยตัวหลุด 30.25 เป็น stop loss